OpenLLM-France/wikimedia huggingface dataset:
# Kanadako Konfederazioa

Kanadako Konfederazioa (ingelesez: Canadian Confederation; frantsesez: Confédération canadienne) prozesu bat izan zen, zeinaren bitartez 1867ko uztailaren 1etik aurrera, Ipar Amerika britainiarreko probintzietatik, kolonietatik eta lurraldeetatik Kanadiar agindupeko lur federala sortu zen.

## Probintzien eta lurraldeen zerrenda, Konfederazioan sartu ziren ordenan

Kanadako 10 probintzia eta 3 lurralde daude. Letra etzanez idatzitako izenak lurraldeei dagozkie.
| Ordena | Data | Izena | Hiriburua | Hiririk handiena |
| 1 | 1867ko uztailaren 1a | Ontario | Toronto | Toronto |
| 1 | 1867ko uztailaren 1a | Quebec | Québec | Montreal |
| 1 | 1867ko uztailaren 1a | Eskozia Berria | Halifax | Halifax |
| 1 | 1867ko uztailaren 1a | Brunswick Berria | Fredericton | Saint John |
| 5 | 1870eko uztailaren 15a | Manitoba | Winnipeg | Winnipeg |
| 5 | 1870eko uztailaren 15a | Ipar-mendebaldeko Lurraldeak | Yellowknife | Yellowknife |
| 7 | 1871ko uztailaren 20a | Columbia Britainiarra | Victoria | Vancouver |
| 8 | 1873ko uztailaren 1a | Eduardo Printzearen Uhartea | Charlottetown | Charlottetown |
| 9 | 1898ko ekainaren 13a | Yukon | Whitehorse | Whitehorse |
| 10 | 1905eko irailaren 1a | Saskatchewan | Regina | Saskatoon |
| 10 | 1905eko irailaren 1a | Alberta | Edmonton | Calgary |
| 12 | 1949ko martxoaren 31a | Ternua eta Labrador | St. John's | St. John's |
| 13 | 1999ko apirilaren 1a | Nunavut | Iqaluit | Iqaluit |

## Kanpo estekak

* Datuak: Q1520743
* Multimedia: Canadian Confederation / Q1520743
# Kanadako Mendi Harritsuak

Kanadako Mendi Harritsuak (ingelesez: Canadian Rockies; frantsesez: Rocheuses canadiennes) Ipar Amerikako mendikatea da. Mendi Harritsuen eskualde hau Kanadako Alberta eta Columbia Britainiarratik hedatzen da batez ere, baina baita Estatu Batuetako Idaho eta Montanatik ere. Iparraldeko muga Liard ibaiak sortzen duen ordokia du. Mendikatearen tontorrik altuena 3.954 metroko Robson mendia da.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q1353201
* Multimedia: Canadian Rockies / Q1353201
# Kanadako Mendi Harritsuetako Parkeen Munduko Ondarea

Kanadako Mendi Harritsuetako Parkeen Munduko Ondare taldeak ondoko zazpi parke ditu: lau parke nazional (Banff, Jasper, Kootenay eta Yoho) eta Columbia Britainiarreko hiru parke probintzial (Hamber, Mount Assiniboine eta Mount Robson).
Zazpi parke horiek Kanadako Harrokatsuetanmendiak, glaziarrak, ur termalak eta Ipar Amerikako ibai-sistema nagusien goi-ibarrak daude, North Saskatchewan, Athabasca, Columbia eta Fraser ibaiak barne.
Ingurune naturalagatik eta aniztasun biologikoagatik da ezaguna ingurune hori. Burgess Shale gunea barne hartzen du, 1980tik 1984ra Gizateriaren Ondare izendatu zena, Kanadako Mendi Harritsuen Parkeko WHS izendapenean sartu zenean.

## Gizateriaren Ondarea

1983an, Kanadak Banff, Jasper, Kootenay eta Yohoko parke nazionalak izendatu zituen, UNESCOren Munduko Ondarearen Lekuen zerrendan sartzeko. UNESCOk Natura Kontserbatzeko Nazioarteko Batasunaren (UICN) gomendioan oinarrituta onartu zuen kandidatura 1984an. Jatorrizko izendapenean eta NKNBren gomendioan, honako hauek nabarmendu ziren: eremuko "edertasun natural bikaina", "espezie arraroen eta galzoriko espezieen habitatak" eta horien elementu geografiko naturalak, hala nola mendi-tontorrak, glaziarrak, aintzirak, kanoiak, kareharrizko leizeak eta Burgess Shaleren fosil bakarrak. Urte horretan, UNESCOren Munduko Ondarearen Batzordeak "eskatu zien Kanadako agintariei kontuan har zezatela Mount Robson, Hamber, Mount Asaccidenboine eta Kananaskis probintzien aldameneko parkeak Mendi Harritsuetako parke kanadarren tokira gehitzea". 1990eko bilera batean, "Batzordeak pozik hartu zuen Kanadako proposamen hau: Mount Robson, Hamber eta Asaccidenboine Parke Probintzialak Mendi Harritsuetako Parkeen gunean sartzea, 1984ko zortzigarren saioan egindako eskaeraren ondorioz". Kananaskis (Peter Lougheed Parke Probintzial gisa berritua) ez da sartu Kanadako Mendi Harritsuetako Parkeen Munduko Ondarearen gunean.

## Erreferentziak

* ↑ The Burgess Shale. Royal Ontario Museum.
* 1 2 World Heritage Committee: Eighth Ordinary Session. UNESCO.
* ↑ Nomination to the World Heritage List. UNESCO.
* ↑ World Heritage Committee: Fourteenth Session. UNESCO.

## Kanpo estekak

* Parkearen orria UNESCOren Gizateriaren Ondarean
* Datuak: Q72895
* Multimedia: Canadian Rocky Mountain Parks World Heritage Site / Q72895
# Kanadako Parlamentua

Kanadako Parlamentua (frantsesez, Parlement du Canada; ingelesez, Parliament of Canada) Kanadako botere legegilea da. Parlamentuko Muinoan dago, herrialdeko hiriburuan, Ottawan (Ontario).
1867ko Ipar Amerika britainiarraren legearen arabera, Kanadako Parlamentua Kanadako Monarkak, Senatuak eta Komunen Ganberak osatzen dute.
Erregea herrialdeko estatuburua da, gobernadore nagusiak ofizialki ordezkatua. Senatuko 105 kideak onartzen ditu, Kanadako lehen ministroak proposatzen dituena. Komunen Ganberako 308 kideak bertako biztanleek aukeratzen dituzte zuzenean, eta kide bakoitzak herrialdea banatuta dagoen 308 hauteskunde-barrutietako bat ordezkatzen du.
Komunen Ganbera, edo beheko ganbera, Kanadako Parlamentuko adar nagusia da. Senatuak, edo goiko ganberak, gutxitan egiten die aurre Komunen Ganberaren borondateei, eta monarkaren eta gobernadore nagusiaren zereginak nagusiki zeremoniazkoak eta sinbolikoak dira. Lehen ministroak eta Kabineteak Komunen Ganberako kide gehienen laguntza behar dute karguan jarraitzeko, baina ez Senatuaren edo Monarkaren konfiantza.

## Kanpo estekak

* Datuak: Q475689
* Multimedia: Parliament of Canada / Q475689
# Kanadako Probintzia Batua

Kanadako Probintzia Batua, Kanadako Probintzia edo Kanada Batuak Ipar Amerikako kolonia britainiarra izan zen 1841. eta 1867. urteen artean. John Lambtonek, Durhameko I. kondeak, 1837ko matxinaden ondorengo "Ipar Amerikako Interesen inguruko txostenean" eginiko gomendioen arabera sortu zen.
Kanadako Probintzia amaitu zen Kanadako Konfederazioa sortu zenean 1867ko uztailaren 1ean, gaur eguneko Ontarioko eta Quebeceko kanadiar probintzietan banatu zutenean.

## Kanpo estekak

* Datuak: Q1121436
* Multimedia: Province of Canada / Q1121436
# Kanadako Zaldizko Polizia

Kanadako Zaldizko Polizia (ingelesez Royal Canadian Mounted Police edo RCMP, eta frantsesez Gendarmerie royale du Canada edo GRC), herri hizkuntzan Mounties ezizenez deituak ("Zaldizkoak") Kanadako polizia federala eta nazionala da, hortaz lege federalen betetzearen bermatzailea da.
Ontario, Quebec eta Ternua eta Labrador probintziako zati batzuk ez beste(hauetan euren berezko poliziak baidituzte: Ontario Provincial Police, Sûreté du Québec, eta Royal Newfoundland Constabulary), Kanada herrialdeko lurralde ia guztian hedatuta dago. Horren ondorioz Zaldizko Polizia Kanadako polizia indar handiena da, 2005. urtean 23.466 kidek osatzen zutelarik.
Kanadako Zaldizko Polizia antzinako Ipar-Mendebaldeko Zaldizko Polizia (North West Mounted Police edo NWMP) eta Eremuko Poliziaren (Dominion Police) ondorengoak dira, bakoitza 1868 eta 1873. urteetan sortuak. 1904. urtean Ipar-Mendebaldeko Zaldizko Poliziak Errege edo Erret titulua eskuratu zuen, hortaz Ipar-Mendebaldeko Zaldizko Errege Polizia izena izatera iragan zen (Royal North West Mounted Police edo RNWMP). Ipar-Mendebaldeko Zaldizko Errege Polizia eta Eremuko Polizia elkartu ondoren ateratako polizia indar berriak 1920. urtean Kanadako Zaldizko Errege Polizia (Royal Canadian Mounted Police) izena jaso zuen.

## Kanpo estekak

* Kanadako Zaldizko Poliziaren webgunea (Ingelesez) (Frantsesez)
* Datuak: Q335175
* Multimedia: Royal Canadian Mounted Police / Q335175
# Kanadako artikoa

Kanadako artikoa (ingelesez: Northern Canada) Kanadako iparraldeko eskualde zabala da. Bere kokapena, hala ere, ezberdina da geografiarentzat eta politikarentzat.
Kanadako artiko ia osoa behin-betiko izotzez eta tundraz estalita dagoen arren, geologikoki zenbait eskualde ditu barnean: Mendilerro artikoa (iparralderagoen kokaturiko mendilerroa) Sakonune artikoa (ingelesez: Arctic lowlands) Hudson badia, eta abar. Bere klima hain gogorra izanik zaila da eraikinak egitea eta ia ezinezkoa nekazaritzari ekitea.
Kanadako artikoak ia Nunavut osoa hartzen du eta baita Ipar-mendebaldeko lurraldeak, Yukon, Manitoba, Ontario, Quebec eta Labradorreko iparraldeko aldeak ere.

## Kanpo estekak

* Datuak: Q764146
* Multimedia: Northern Canada / Q764146
# Kapellbrücke

Kapellbrücke, Suitzako Luzerna hiriko ikur nagusia eta bere atrakzio turistikorik nagusienetako bat da. Matterhorn mendiaren ondoren, uste denez, turistek Suitzan argazki gehien ateratzen dioten tokietako bat da.

## Datu orokorrak

Kapellbrücke, Europako zurezko zubirik zaharrena da, eta bigarren luzeena (204,70 metro ditu). Reuss ibaia zeharkatzen du. Zubia, 1365ean eraiki zen eta Luzernako hiri zaharra eta hiri berria lotzen ditu. Zubia, luzeagoa zen, baina larriki kaltetu zuen sute bat jasan zuen. 1835ean, kaltetutako zati hau, 75 metro ingurukoa, zubitik kendua izan zen. Hau, ibai ertza bete izanak posible egin zuen. Zubiaren sabaian, 111 espazio daude, Luzernako historiaren zati bat erakusten duten margoak dituztenak.

## Wasserturm

Zubiaren erdian, Wasserturm deritzona dago, uste denez, 1300 inguruan eraiki zen oktogono formako dorre bat, zubia bera baino lehenago. Bere historian zehar, dorreak erabilera ezberdinak izan ditu: zaintza dorrea, hiriko artxibategia, altxorraren ganbera eta beste batzuk. Gaur egun, dorreak, oroigarriak saltzen dituen denda bat du, Luzernako artileria elkartearen lokalaz gain.

## Sutea

1993ko abuztuak 18an, zubiak sute bat jasan zuen, susmoen arabera, zubira botatako zigarro mutxikin batek eragin zuena. Suak, zubiaren zati handi bat suntsitu zuen, 111 margolanetatik 78z gain. Zubia, berreraikia eta zaharberritua izan zen, eta, 1994ko apirilak 14an berriz publikoari irekia izan zen.

## Kanpo estekak

* Datuak: Q25225
* Multimedia: Kapellbrücke / Q25225
# Kapelle

Kapelle (entzun) Herbehereetako Zeelanda probintziako herria da. 2010eko urtarrilaren 1eko erroldaren arabera, herriak 12.423 biztanle zituen.

## Ikus, gainera

* Zeelanda

## Kanpo estekak

* (Nederlanderaz) Udalaren webgunea.
* Datuak: Q1024703
* Multimedia: Kapelle, Zeeland / Q1024703
# Kapela (argipena)

Kapela honakoa izan daiteke:

## Lekuak

* Kapela (Kroazia), udalerria
* Kapela Kalnička, iparraldeko Kroaziako herria
** Mala Kapela, Kroaziako mendia
** Velika Kapela, Kroaziako mendia
# Kapellen (Belgika)

Kapellen (nederlanderaz ahoskatua: kɑˈpɛlə(n)) Belgikako iparraldean dagoen udalerria da, Flandriako Anberesko probintzian dagoena. Udalerriaren barruan auzo hauek daude: Kapellen-Erdigunea, Putte-Kapellen, Kapellenbos, Essenhout, Hoogboom eta Zilverenhoek. 2015eko urtarrilaren 1ean 26.546 biztanle zituen.

## Kanpo estekak

* (Nederlanderaz) Webgune ofiziala
* Datuak: Q724942
* Multimedia: Kapellen, Belgium / Q724942
# Kapellen-Drusweiler

Kapellen-Drusweiler Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 973 biztanle zituen 5,77 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554236
* Multimedia: Kapellen-Drusweiler / Q554236
# Kapela (Kroazia)

Kapela Kroaziako udalerri bat da, Bjelovar-Bilogora eskualdean. Azken zentsuaren arabera 2.367 biztanle zituen.

## Kanpo estekak

* Datuak: Q1286015
* Multimedia: Kapela, Croatia / Q1286015
# Kapellasita

Kapellasita mineral bat da eta atacamita taldearen kidea da.

## Ezaugarriak

Kapellasita elementu kimiko mineralaren formula kimikoa hau da: ${\ce {Cu3Zn(OH)6Cl2}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Kapellasite: Mineral information, data and localities.» www.mindat.org (Noiz kontsultatua: 12-05-2019).
# Kapelle-op-den-Bos

Kapelle-op-den-Bos (nederlanderazko ahoskera: kɑˌpɛlə ɔb dɛm ˈbɔs) Belgikako iparraldeko udalerri bat da, Flandriako Brabante probintziakoa. Udalerriak herri hauek hartzen ditu barnean: Kapelle-op-den-Bos bera, Nieuwenrode eta Ramsdonk. 2013ko urtarrilaren 1ean 9.161 biztanle zituen.

## Kanpo estekak

* (Nederlanderaz) Webgune ofiziala
* Datuak: Q911995
* Multimedia: Kapelle-op-den-Bos / Q911995
# Kapela-dendan

Kapela-dendan Edgar Degas margolari inpresionistak 1884-1885 inguruan egindako pintura da. Oihal gaineko olioz egina, 100 x 110,7 zentimetroko neurria du. Parisko kapela denda batean dagoen langile gazte bat irudikatzen du, artistak kontu handiz atondutako emakume kapela batzuez inguratuta dagoena. Pintura gaur egun Chicagoko Arte Institutuaren bilduman dago.

## Kanpo estekak

* Datuak: Q3874376
* Multimedia: The Millinery Shop by Edgar Degas / Q3874376
# Karlina Leksono Supelli

Karlina Leksono Supelli (Jakarta, Indonesia, 1958ko urtarrilaren 15a) filosofo eta astronomo da. Indonesiako lehen emakumezko astronomoetako bat da. Filosofiari eta astronomiari buruzko hitzaldiak ematen ditu Indonesiako hainbat unibertsitatetan. Idazkiak ere argitaratzen ditu Indonesiako eta atzerriko egunkarietan.

## Biografia

Zientzia espazialeko masterra Londresko Unibertsitatean lortu zuen, baina filosofiara aldatu eta Indonesiako Unibertsitatean doktoretza egin zuen 1997an.
Karlinak filosofiari eta astronomiari buruzko hitzaldiak eman ditu Indonesiako hainbat unibertsitatetan. Bere idatziak egunkari indonesiarretan eta atzerritarretan argitaratu dira. Sekolah Tinggi Filsafat Driyarkara (Filosofiako Driyarkara Institutua) saileko hizlaria da Jakartan.

### Jarduera humanitarioak

Indonesiako 1998ko Erreforman jarduera humanitarioetan parte hartzeagatik ere ezaguna da. Karlina Supelliren gidaritzapean, 1998ko otsailean, Indonesia hotelaren aurrean agertu zen Ama kezkatuen taldea. Ondorioz, beste bi emakumerekin batera atxilotu zuten: Gadis Arivia eta Wilasih Noviana.
Karlina feministak ere parte hartu zuen 1998ko maiatzeko indonesiar istiluen biktimen eskubideak ezagutarazten eta defendatzen, Jakartan ehunka emakume txinatar indonesiar bortxatu zituztenean. Betalde, AEBra joan zen hango gobernuari Indonesiarako arma-esportazioa geldiarazi behar zuela esateko. Ondorioz, jarduera horrengatik heriotza-mehatxuak jasan zituen. Hala ere, ez zen kikildu. Indonesiako Armadako kideek bortxatutako aceh eta timorarren eskubideak ere modu aktiboan defendatu baitzituen.

## Erreferentziak

* ↑ (Ingelesez) Post, The Jakarta. «Karlina Supelli: Understanding life through philosophy» The Jakarta Post (Noiz kontsultatua: 2022-09-17).

## Kanpo estekak

* Supelli, Karlina Leksono
* Vanessa Johanson talkak, Khofifah Indar Parawansarekin
* Indonesian Chinese Marginalized?
* Problematizing the Place of Victims in Reformasi Indonesia: A Responed Truth about the May 1998 Violence
* Demokraziari buruzko indonesiar berrian aipatutakoak
* «Indonesia. Television, Nation, and Culture in Indonesia. By PHILIP KITLEY. Athens: Ohio University Center for International Studies, 2000. Pp. xviii, 411. Illustrations, Tables, Bibliography, Index.» Journal of Southeast Asian Studies 33 (01) 6 de marzo de 2002 doi:10.1017/S0022463402290086..
* Better Protection of Rapes Investigators Needed.
* Datuak: Q6372516
# Karlino udalerria

Karlino Poloniako Mendebaldeko Pomeraniako voivoderriko landa-hiri udalerri bat da, Białogard barrutian kokatuta. 141,03 km²ko azalera du eta 2017ko datuen arabera 9255 biztanle zituen.

## Kanpo estekak

* Udalaren webgunea
* Datuak: Q557061
* Multimedia: Gmina Karlino / Q557061
ieaMendebaldeko Pomeraniako voivoderriko udalerriak :
# Karlistadaren kronika 1872-1876

Karlistadaren kronika, 1872-1876 1988 urtean Jose Maria Tudurik eginiko euskal filma da.

## Sinopsia

1922an Polikarpo Amilibia bilbotar liberalak eta Inaxio Zatarain gipuzkoar karlistak bere gaztaroaz mintzatzen dute, Bigarren Karlistaldian bizitakoaz. Amilibia, Bilboko Irurac bat egunkariko gerra kazetari gisa aritu zen eta Zatarain, baserritarra, gudaroste karlistan boluntario borrokatzen.

## Pertsonaiak

* Ramon Agirre: Polikarpo Amilibia gaztea
* Patxi Barko: Inaxio Zatarain gaztea
* Paco Sagarzazu: Polikarpo Amilibia nagusia
* Rafael Enrique Uralde: Inaxio Zatarain nagusia
* Agustin Arrazola: Armada liberaleko ofiziala
* Klara Badiola: baserritar emakumea
* Jokin Cueto
* Kepa Gallego
* Isidoro Fernandez: Armada karlistako ofiziala
* Mikel Garmendia: Armada karlistako ofiziala
* Mari Carmen Oianeder: baserritar emakume karlista
* Kontxu Odriozola: baserritar emakume karlista
* Teresa Pro: baserritar emakume karlista
* Juán Maria Segues
* Jose Ramon Soroiz: Mariano Muro (kazetaria)
* Carlos Zabala: Armada liberaleko ofiziala
* Imanol Zinkunegi
* Mikel Martinez: soldadu karlista
* Anabel Alonso: emakume liberala

## Kanpo estekak

* Euskadiko Filmategia
* Karlistadaren kronika 1872-1876 youtube.com webgunean ikusgai
* Datuak: Q12261303
# Kelly Ridge (Kalifornia)

Kelly Ridge Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 3.006 biztanle ditu, 5,054047 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q5408371
# Kellyita

Kellyita silikato motako minerala da eta serpentine subtaldearen kidea da.

## Ezaugarriak

Kellyita silikato mineralaren formula kimikoa hau da: ${\ce {Mn2+2Al(AlSiO5)(OH)4}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Kellyite: Mineral information, data and localities.» www.mindat.org (Noiz kontsultatua: 12-05-2019).
# Kelly udalerria, Warren konderria (Illinois)

Kelly udalerria Ameriketako Estatu Batuetako Illinois estatuko udalerri bat da, Warren konderrian. Azken zentsuaren arabera 380 biztanle zituen, 35.18 milia karratu (91.1 km$^2$) eremuan.

## Ekonomia

2020ko zentsuaren arabera, Kelly udalerrian 190 etxebizitza zeuden. Per capita diru-sarrerak 45.880 estatubatuar dolar ziren.

## Kanpo estekak

* Datuak: Q6386326
# Kelly van der Veer

Kelly van der Veer (Hilversum, Herbehereak, 1980ko maiatzaren 6a) herbehereetar emakume abeslari transexuala da.

## Biografia

Kelly, Ferry van der Veer jaiotza-izenez, gizon jaio zen. Haurtzaroan Kinderen voor Kinderen haur-koroan kantatu zuen. 19 urterekin sexua berresleitzeko ebakuntza egin zuen.
2001ean partaide sartu zen Herbehereetako Anaia Handia reality showra eta ospea lortu zuen. Showaren finaletara heldu zen eta telesaioa utzi zuenean, bere musika ibilbideari berrekin zion. 2002an I'm What I am singlea argitaratu zuen.
2006an Kelly izenburudun liburu autobiografikoa idatzi zuen Anaia Handia telesaioan lehiakide izan zuen Andries de Jongekin.
2011ko martxoan bere senargaiak eta biek ezkon hitza eman zioten elkarri, baina urtebete geroago banandu ziren. Ostera, webcam-neska eta makillaje-espezialista bezala egin zuen lan. 2016ko udan, Hagako prostituzio-etxe batean lan egiten zuela jakitera eman zen.

## Diskografia

* I'm What I Am (2002)
* Proud Mary (2006)
* Ik Doe Wat Ik Doe (2010)

## Filmografia

| Urtea | Izenburua | Rola | Oharrak |
| 2002 | Meiden van de Wit (Telesaila) | Sylvia Gosschalk | 5 ataletan: "Zarathustra", "Oud zeer", "Nippon", "Verzet" eta "Macht" |
| 2004 | Gay | Kelly | |
| 2010 | De TV kantine (Telesaila) | Kelly | Atal batean: "Alles is oranje" |

## Bibliografia
### Autobiografia

* Jong, A.; van der Veer, K. (2006): Kelly, ISBN 90-274-3984-2

## Kanpo loturak

* (Ingelesez) Kelly van der Veerren webgune ofiziala
* Datuak: Q2233975
# Kellyton (Alabama)

Kellyton Alabamako herri bat da. Coosa konderrian kokatua dago. 2010ean 217 biztanle zituen, 87,3 kilometro koadrotan banatuta.

## Ikus, gainera

* Coosa konderria

## Kanpo estekak

* Datuak: Q66856
# Kelly McGillis

Kelly Ann McGillis (Newport Beach, Kalifornia, 1957ko uztailaren 9a) estatubatuar zinema eta telebistako aktore eta ahots bikoiztaile bat da.

## Filmografia hautatua

* Reuben, Reuben (1983): Geneva Spofford
* Witness (1985): Rachel Lapp
* Top Gun (1986): Charlotte 'Charlie' Blackwood
* Made In Heaven (1987): Annie Packert/Ally Chandler
* The Accused (1988): Kathryn Murphy
* LThe House on Carroll Street (1988): Emily Crane
* Cat Chaser (1989)
* The Babe (1992): Clare Hodgson Ruth
* North (1994): amish ama
* Painted Angels (1998): Nettie
* At First Sight (1999): Jennie Adamson
* The Monkey's Mask (2001): Diana
* The L Word (2008): Gillian Davis kolonela

## Kanpo loturak

* IMDBko fitxa irakurgai (Ingelesez)
* Datuak: Q229147
* Multimedia: Kelly McGillis / Q229147
# Karl-Heinz Schnellinger

Karl-Heinz Schnellinger (Düren, 1939ko martxoaren 31 – Milan, 2024ko maiatzaren 20a) alemaniar futbolaria izan zen, atzelari postuan aritzen zena.
1958tik 1963ra 1. FC Köln taldean jokatu zuen eta 1962an liga txapelketa irabazi zuen. 1963an Italiara joan zen Mantova 1911n jokatzeko. Han jokatu zuen denboraldi bat eta beste bat AS Erroman, AC Milanekin fitxatu aurretik, eta han eman zuen lasterketaren zatirik handiena.
1958 eta 1971 artean 47 partida jokatu zituen Alemaniako futbol selekzio nazionalarekin. Lau munduko txapelketatan parte hartu zuen, hemeretzi urterekin 1958ko Munduko Futbol Txapelketan debuta eginez.

## Palmaresa

1. FC Köln
* Bundesliga: 1962
Roma
* Italiako futbol kopa: 1963–64
A.C. Milan
* Serie A: 1967–68
* Italiako futbol kopa: 1966-67, 1971–72, 1972–73
* Europako Futbol Kopa: 1968–69
* Europako Futbol Errekopa: 1967–68, 1972–73
* Kontinente arteko Futbol Kopa: 1969
Mendebaldeko Alemania
* Munduko Futbol Txapelketa: txapeldunordea 1966, brontzezko domina 1970

## Kanpo estekak

* Datuak: Q60435
* Multimedia: Karl-Heinz Schnellinger / Q60435